পেনডেনিস
দ্য হিস্ট্রি অব পেনডেনিস: হিজ ফরচুনস অ্যান্ড মিসফরচুনস, হিজ ফ্রেন্ডস অ্যান্ড হিজ গ্রেটেস্ট এনিমি (ইংরেজি: The History of Pendennis: His Fortunes and Misfortunes, His Friends and His Greatest Enemy) হল ইংরেজ লেখক উইলিয়াম ম্যাকপিস থ্যাকারির রচিত উপন্যাস। এটি ১৮৪৮ সাল থেকে ১৮৫০ সালে প্রতি মাসে ধারাবাহিকভাবে প্রকাশিত হয় এবং ১৮৪৯ ও ১৮৫০ সালে দুই খণ্ডে গ্রন্থাকারে প্রকাশিত হয়। গল্পটি উনবিংশ শতাব্দীর ইংল্যান্ডের পটভূমিতে রচিত। এর কেন্দ্রীয় চরিত্র তরুণ ইংরেজ আর্থার পেনডেনিস লন্ডনের ভদ্রসমাজে বাসের উদ্দেশ্যে আসেন। সেখানে তার প্রথম প্রেমে পড়া, "অক্সব্রিজ বিশ্ববিদ্যালয়"-এ পড়ার অভিজ্ঞতা, লন্ডনে সাংবাদিক হিসেবে তার কর্ম ও অন্যান্য বিষয়াদি তুলে ধরা হয়েছে। আর্থার পেনডেনিস চরিত্রটি পরবর্তী কালে থ্যাকারির দ্য নিউকামস (১৮৫৩-৫৫) এবং দি অ্যাডভেঞ্চারস অব ফিলিপ (১৮৬১-৬২) উপন্যাসে দেখা যায়।